***Pressetekst.***

**Fremmede i Karl Oves paradis.**Dokumentar, Danmark 2021.  
Instruktion: Helle Toft Jensen.

Reaktionerne blandt beboerne på Ærø er blandede, da det bliver besluttet at åbne to børnecentre for uledsagede, asylsøgende drenge på øen. Instruktør Helle Toft Jensen fulgte de unge mennesker igennem seks år, og vendte også sit kamera mod sig selv og øens andre indbyggere - i mødet med det fremmede. Filmen fortæller en både hjertevarm, dramatisk og humoristisk historie om udviklingen af relationer mellem mennesker. En solstrålehistorie om, hvordan skepsis, mistillid og usikkerhed over for det fremmede ændres til berigende venskaber og gensidig omsorg.